**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 115/2018 Z. z., ktorým sa ustanovuje výška úhrad zdravotnej poisťovne za poskytovanie zubno-lekárskej pohotovostnej služby a ambulantnej pohotovostnej služby, spôsob výpočtu a pravidlá výpočtu týchto úhrad |
| **Predkladateľ (a spolupredkladateľ)** |
| Ministerstvo zdravotníctva SR |
| **Charakter predkladaného materiálu** | ☐ | Materiál nelegislatívnej povahy |
| ☒ | Materiál legislatívnej povahy |
| ☐ | Transpozícia práva EÚ |
| *V prípade transpozície uveďte zoznam transponovaných predpisov:* |
| **Termín začiatku a ukončenia PPK** | november 2018 |
| **Predpokladaný termín predloženia na MPK\*** |  december 2018 |
| **Predpokladaný termín predloženia na Rokovanie vlády SR\*** |  február 2019 |
|  |
| 1. **Definícia problému**
 |
| Navrhovaná právna úprava sa predkladá v nadväznosti na potrebu upraviť výšku úhrady zdravotnej poisťovne za poskytovanie zdravotnej starostlivosti ambulanciou ambulantnej pohotovostnej služby v nadväznosti na legislatívne zmeny účinné od 1. januára 2019 súvisiace so mzdovým ohodnotením zdravotníckych pracovníkov, ktoré sa premietnu aj do zvýšenia mzdového ohodnotenia sestier slúžiacich v ambulanciách pevnej ambulantnej pohotovostnej služby a ktorá vyplýva z analýzy segmentu ambulantnej pohotovostnej služby po zavedení týchto ambulancií do praxe.Úpravou výšky úhrady pre ambulancie ambulantnej pohotovostnej služby z prostriedkov verejného zdravotného poistenia sa zabezpečí primerané finančné krytie ekonomicky oprávnených nákladov u týchto poskytovateľov tak, aby mohli plniť svoju funkciu v požadovanej kvalite a na adekvátnej úrovni. |
| 1. **Ciele a výsledný stav**
 |
| Cieľom navrhovanej novely nariadenia je upraviť výšku úhrady pre ambulancie ambulantnej pohotovostnej služby z prostriedkov verejného zdravotného poistenia tak, aby sa zabezpečilo primerané finančné krytie ekonomicky oprávnených nákladov u poskytovateľov ambulantnej pohotovostnej služby, aby mohli plniť svoju funkciu v požadovanej kvalite a na adekvátnej úrovniÚčelom navrhovaného nariadenia vlády je stanoviť výšku úhrady za zdravotnú starostlivosť, ktorú uhrádza zdravotná poisťovňa poskytovateľovi ambulantnej pohotovostnej služby na zabezpečenie primeraného finančného krytia ekonomicky oprávnených nákladov týchto ambulancií zo zdrojov verejného zdravotného poistenia. |
| 1. **Dotknuté subjekty**
 |
| Zdravotné poisťovne, poskytovatelia zdravotnej starostlivosti, ktorí majú povolenie na prevádzkovanie (alebo poverenie na dočasné prevádzkovanie) ambulancie pevnej ambulantnej pohotovostnej služby |
| 1. **Alternatívne riešenia**
 |
| Nie sú. Nultý variant: Platná právna úprava výšky úhrady pre ambulancie ambulantnej pohotovostnej služby z prostriedkov verejného zdravotného poistenia si vyžaduje zmenu, nakoľko súčasná výška úhrady nezohľadňuje ekonomicky oprávnené náklady u týchto poskytovateľov zdravotnej starostlivosti pre rok 2019. Ak by nedošlo k vydaniu novely nariadenia vlády, ktorým sa upravuje výška úhrady pre ambulancie ambulantnej pohotovostnej služby, uvedené by malo priamy negatívny dopad na zabezpečenie a kvalitu poskytovania zdravotnej starostlivosti v ambulanciách ambulantnej pohotovostnej služby, nakoľko je potrebné zosúladiť aktuálnu výšku úhrady s legislatívnymi zmenami účinnými od 1. januára 2019, ktoré sú upravené v nariadení vlády Slovenskej republiky č. 300/2018 Z. z., ktorým sa ustanovuje suma minimálnej mzdy na rok 2019, v nadväznosti na Zákonník práce a s plánovanými zmenami legislatívy účinnými od 1. januára 2019 v zákone č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a nezohľadňuje ani náklady súvisiace s vybudovaním ambulantnej pohotovostnej služby. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | ☐ Áno | ☒ Nie |
|  |
| 1. **Transpozícia práva EÚ**
 |
| *-* |
|  |
| 1. **Preskúmanie účelnosti\*\***
 |
|  |
| 1. **Vplyvy navrhovaného materiálu**
 |
| **Vplyvy na rozpočet verejnej správy** | **☐** | **Pozitívne** | **☐** | **Žiadne** | **☒** | **Negatívne** |
|  z toho rozpočtovo zabezpečené vplyvy | **☒** | Áno |  | Nie | ☐ | Čiastočne |
| **Vplyvy na podnikateľské prostredie** | **☒** | **Pozitívne** | **☐** | **Žiadne** | **☐** | **Negatívne** |
|  z toho vplyvy na MSP | ☒ | Pozitívne | **☐** | Žiadne | ☐ | Negatívne |
| **Sociálne vplyvy** | **☐** | **Pozitívne** | **☒** | **Žiadne** | **☐** | **Negatívne** |
| **Vplyvy na životné prostredie** | **☐** | **Pozitívne** | **☒** | **Žiadne** | **☐** | **Negatívne** |
| **Vplyvy na informatizáciu** | **☐** | **Pozitívne** | **☒** | **Žiadne** | **☐** | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  vplyvy služieb verejnej správy na občana | ☐ | Pozitívne | ☒ | Žiadne | ☐ | Negatívne |
|  vplyvy na procesy služieb vo verejnej správe | ☐ | Pozitívne | ☒ | Žiadne | ☐ | Negatívne |

|  |
| --- |
| 1. **Poznámky**
 |
| Krytie negatívneho vplyvu na rozpočet verejnej správy je zabezpečené zo zdrojov verejného zdravotného poistenia. Dotknutým subjektom, ktorý zabezpečí realizáciu krytia z verejného zdravotného poistenia sú zdravotné poisťovne, ktoré na tento účel majú dostatočné zdroje od ekonomicky aktívnych osôb. |
| 1. **Kontakt na spracovateľa**
 |
| Ministerstvo zdravotníctva SRInštitút zdravotnej politiky |
| 1. **Zdroje**
 |
| Súvisiace platné právne predpisy (napr. Zákonník práce, zákon č. 578/2004 Z. z.), údaje zdravotných poisťovní, Národné centrum zdravotníckych informácií, údaje od poskytovateľov zdravotnej starostlivosti. |
| 1. **Stanovisko Komisie pre posudzovanie vybraných vplyvov z PPK**
 |
| II. Pripomienky a návrhy zmien: Komisia uplatňuje k materiálu nasledovné pripomienky a odporúčania:K doložke vybraných vplyvovKomisia navrhuje predkladateľovi použiť doložku vybraných vplyvov účinnú od 01. apríla 2016, kedy bol zavedený nový vplyv, a to vplyv na služby verejnej správy pre občana a zároveň navrhuje vyznačiť žiadny vplyv ako na služby verejnej správy na občana, tak aj na procesy služieb vo verejnej správe.Stanovisko MZSR: Pripomienka zapracovaná.K analýze vplyvov na rozpočet verejnej správyV analýze vplyvov na rozpočet verejnej správy, na zamestnanosť vo verejnej správe a financovanie návrhu sú vyčíslené celkové výdavky na roky 2019 – 2022 v sume 1 595 300 eur každoročne. Zároveň sa v časti 2.1.1. uvádza, že zvýšené výdavky budú plne kryté z prostriedkov verejného zdravotného poistenia v rámci rozpočtu zdravotných poisťovní iným vnútorným prerozdelením zdrojov, čo Komisia berie na vedomie. Komisia upozorňuje, že analýza vplyvov má byť vypracovaná na bežný rok a tri nasledujúce roky.Stanovisko MZSR: Pre rok 2018 má predkladaný návrh právneho predpisu nulový dopad (zapracované návrhy zmien právneho predpisu nadobúdajú účinnosť v roku 2019).K vplyvom na podnikateľské prostredieKomisia žiada predkladateľa o vyznačenie pozitívneho vplyvu na MSP v časti 9. Vplyvy navrhovaného materiálu Doložky vybraných vplyvov, nakoľko uvedené zmeny zakladajú pozitívny vplyv na všetky kategórie podnikov. Predkladateľ vyznačením pozitívneho vplyvu na MSP súčasne uvedie do súladu Doložku vybraných vplyvov s Analýzou vplyvov na podnikateľské prostredie. Komisia žiada predkladateľa o uvedenie zvýšených úhrad zdravotnej poisťovne za poskytovanie zubno-lekárskej pohotovostnej služby a ambulantnej pohotovostnej služby do Analýzy vplyvov na podnikateľské prostredie v časti 3.3. Náklady regulácie, ako náklad pre zdravotné poisťovne a prínos pre ambulancie pohotovostných služieb. Stanovisko MZSR: Krytie negatívneho vplyvu predkladaného návrhu právneho predpisu na rozpočet verejnej správy je zabezpečené zo zdrojov verejného zdravotného poistenia. Dotknutým subjektom, ktorý zabezpečí realizáciu krytia z verejného zdravotného poistenia sú zdravotné poisťovne, ktoré na tento účel majú dostatočné zdroje od ekonomicky aktívnych osôb.Podľa záverov Európskej komisie z 15. 10. 2014, podľa ktorého v slovenskom systéme zdravotného poistenia prevládajú sociálne ciele, jedná sa o systém založený najmä na zásade solidarity, pričom Komisia dospela k záveru, že dotknuté činnosti (výkon verejného zdravotného poistenia) nemajú ekonomickú povahu. (<http://europa.eu/rapid/press-release_IP-14-1158_sk.htm>). Tento záver sa vzťahuje na osobitný spôsob, akým je táto činnosť na Slovensku organizovaná a vykonávaná, a týka sa preto tohto konkrétneho systému v Slovenskej republike.Z uvedeného vyplýva, že dopad na verejné zdravotné poistenie (zdravotné poisťovne) je uvedený v doložke „Analýza vplyvov na rozpočet verejnej správy, na zamestnanosť vo verejnej správe a financovanie návrhu“. Výdavky verejného zdravotného poistenia sú prínosom pre poskytovateľov zdravotnej starostlivosti.III. Záver: Stála pracovná komisia na posudzovanie vybraných vplyvov vyjadruje nesúhlasné stanoviskos materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II. IV. Poznámka: Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do Doložky vybraných vplyvov spolu s vyhodnotením pripomienok.Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko. |